Zimbabwe Yoedza Kutsvaga Shamwari Dzayaimbonyomba
Hurumende itsva iri kuda kuti zvirango zvakatemerwa vamwe vakuru vehurumende vari kudivi raVaMugabe.
Hurumende itsva yemubatanidzwa inonzi yaparura hurongwa hwekuyedza kukwezva nyika dzekunze kuti dziibatsire nemari uye kubvisa zvirango. Zimbabwe ichiri mukanwa mamupere munyaya dzemari uye inoda US$100 million pamwedzi, yakawanda yacho ichienda kunotambirisa vashandi vehurumende. Asi mari iri kuwanikwa inosvika paUS$10 million pamwedzi. Bazi rezvehutano riri kutsvaga US$700 million yekuti ritange kushanda zvakanaka. Bazi rezvedzidzo riri kuda 450 million us dollars nechimbi chimbi. Zimbabwe inonzi yakatonga kutaura nemumiriri we america muzimbabwe, ambassador james mcgee. Vamwe vari kutarisirwa kuenda kunyika dzakaita seItaly, France nePortugal, vachinoedza kutaura nenyika idzi. VaPedzisayi Ruhanya vanoongorora nyaya dzezvematongerwo enyika. VaRuhanya vanoti VaMugabe vanofanira kuvandudza maitiro avo kana vachida kuti vadyidzane nedzimwe nyika. Dzimwe Nhau Kubva KuStudio 7...